No Quarter (სიმღერა)
„No Quarter“ — ინგლისური მძიმე როკ-ჯგუფ ლედ ზეპელინის მეშვიდა სიმღერა 1973 წლის ალბომიდან Houses of the Holy. ურუგვაის ტერიტორიაზე იგი სინგლის სახით გამოიცა. სიმღერის ავტორები არიან ჯონ პოლ ჯოუნსი, ჯიმი პეიჯი და რობერტ პლანტი. თავდაპირველად სიმღერა უფრო სწრაფი ტემპით სრულდებოდა და სწორედ ასეთი სახით იქნა ჩაწერილი ადრეული სესიებისას. ჯგუფის უკანასკნელ ტურნემდე ეს კომპოზიცია იქცა კონცერტების ყველაზე მნიშვნელოვან ნაწილად. სიმღერა ასევე შეტანილია პეიჯისა და პლანტის ერთობლივ ალბომში No Quarter: Jimmy Page and Robert Plant Unledded.